**ELŐTERJESZTÉS**



**BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK**

**2023. január 26-i**

**nyilvános ülésére**

**TÁRGY:**

A települési támogatásokról, a személyes gondoskodást nyújtó szociális és gyermekjóléti ellátásokról szóló önkormányzati rendelet módosítása

**ELŐADÓ:**

Mestyán Valéria

címzetes főjegyző

Tisztelt Képviselő-testület!

Magyarország biztonságát szolgáló egyes törvények módosításáról szóló 2022. évi L. törvény a következők szerint módosította a szociális igazgatásról és szociális ellátásokról szóló 1993. évi III. törvényt, mely miatt az önkormányzat települési támogatásokról, a személyes gondoskodást nyújtó szociális és gyermekjóléti ellátásokról szóló önkormányzati rendeletének módosítása is szükséges.

Változott a szociális ellátások és támogatások összegének megállapításánál a viszonyítási alap, mely a jövőben nem az öregségi nyugdíj, hanem az ún. szociális vetítési alap lesz. A változás oka, hogy a korábbi elsősorban a nyugdíjszakágazat mutatószáma, a szociális vetítési alap pedig a szociális területen veszi majd figyelembe a szakterület sajátosságait.

A szociális vetítési alap összege megegyezik az öregségi nyugdíjminimum összegével, azaz 28.500 Ft.

A törvény szociális vetítési alapra vonatkozó rendelkezése 2023. január 1. napján lép hatályba.

A 2022. évi L. törvény 16. §-ának indokolása szerint „a jogszabály a társadalombiztosítási nyugdíjakhoz nem kapcsolódó ellátásokra, jövedelemhatárokra és egyéb összeghatárokra – a bírósági végrehajtásról szóló törvény kivételével – egységes viszonyítási alapot vezet be szociális vetítési alap elnevezéssel.”

A felelősségvállalás tekintetében az un. „sorrend” is változott.

13. § A szociális igazgatásról és szociális ellátásokról szóló [1993. évi III. törvény 2. §](https://njt.hu/jogszabaly/1993-3-00-00)-a helyébe a következő rendelkezés lép:

„2. § (1) Mindenki felelős **önmagáért.**

(2) Ha az egyén önmagáról gondoskodni nem képes, őt – a képességeik és lehetőségeik szerint, a Polgári Törvénykönyvről szóló [2013. évi V. törvény (a továbbiakban: Ptk.)](https://njt.hu/jogszabaly/2013-5-00-00) rokontartásra vonatkozó szabályai szerinti sorrendben – a **hozzátartozó**k segítik.

(3) Ha az egyén önmagáról gondoskodni nem képes és a hozzátartozók [(2) bekezdés](https://njt.hu/jogszabaly/1993-3-00-00) szerinti gondoskodásra vonatkozó kötelességüket nem teljesítik, az egyén lakóhelye szerinti települési ö**nkormányzat** jogszabályban meghatározott feltételek szerinti gondoskodási kötelezettsége áll fenn.

(4) Ha az egyén önmagáról gondoskodni nem képes, és a hozzátartozók a [(2) bekezdés](https://njt.hu/jogszabaly/1993-3-00-00) szerinti, a települési önkormányzat pedig a [(3) bekezdés](https://njt.hu/jogszabaly/1993-3-00-00) szerinti gondoskodásra vonatkozó kötelességet nem teljesítik, az **államnak** jogszabályban meghatározott feltételek szerinti kötelezettsége áll fenn.

(5) Az állam és a települési önkormányzat a szociális gondoskodás feltételeinek biztosításával összefüggő feladatainak ellátása során együttműködik az egyházi és civil szervezetekkel.

(6) A szociális intézmények és intézkedések rendszerének kialakítása és működési kereteinek biztosítása az állam és a települési önkormányzat feladata e [törvény](https://njt.hu/jogszabaly/1993-3-00-00)ben meghatározott módon.”

# A fentiekre is tekintettel a 19/2022. (X. 26.) önkormányzati rendelet módosítására teszek javaslatot a következők szerint:

# A rendeletben az öregségi nyugdíj mindenkori legkisebb összege helyett a szociális vetítési alap összege kerül meghatározásra.

1. A rendelet 8.§-a szabályozza a **rendkívüli települési támogatás** szabályait, amely a következők szerint módosul: Amennyiben a kérelmező megfelel a 8.§ (1) bekezdésében foglalt jövedelmi feltételeknek, a támogatás megállapítására a bizottság helyett átruházott hatáskörben a polgármester lesz jogosult a rendelet 8.§(1)-(4) bekezdésében szabályozottak szerint, melynek célja, hogy a rendkívüli élethelyzetbe kerülő személyek minél előbb támogatáshoz juthassanak.

Olyan kérelmezők esetén, akiknek jövedelme meghaladja a 8.§ (1) bekezdése szerinti jövedelmi határt, de nem haladja meg a szociális vetítési alap összegének tízszeresét, az eljárásra továbbra is a bizottság rendelkezik hatáskörrel a 8.§ (5)-(6) bekezdésében foglaltaknak megfelelően. Ez esetben a korábbi évi 1 alkalom helyett, évente legfeljebb 3 alkalommal állapítható meg rendkívüli települési támogatás a kérelmező részére -a rendeletben szabályozott feltételek fennállása esetén-, melynek adott éves összege nem haladhatja meg összesen a korábbi 150.000 Ft helyett a 200.000 Ft-ot. Azon kérelmező részére, aki megfelel az (5)-(6) bekezdés szerinti feltételeknek, és akinek az élete, testi épsége, egészsége vagy lakhatása közvetlen veszélybe kerülne a támogatás azonnali megállapítása hiányában, továbbra is a polgármester jogosult a kérelem elbírálására és a rendkívüli települési támogatás soron kívüli megállapítására.

# A fenti rendelkezések módosítása egyúttal érinti a rendelet 5.§-ban foglalt hatásköri szabályokat is.

# 

# A rendelet 17.§-ban szabályozott támogatás a módosítást követően karácsonyi támogatásként kerül meghatározásra, melynek formája vagylagosan karácsonyi élelmiszercsomag vagy élelmiszerutalvány lehet. A támogatás legmagasabb összege a korábbi 5.000 Ft helyett 10.000 Ft-ban kerül meghatározásra. A támogatás formáját és mértékét minden évben továbbra is a bizottság dönti el.

1. **Mellékletek**

A vetítési alap miatt a mellékletekben is módosítás történik, illetve a nyugdíj, és nyugdíjszerű ellátások igazolására a jövőben nem kell igazolást csatolni a kérelmezőnek, mivel az adatok az ASP rendszer ELLA alrendszeréből lekérhetőek.

***Tájékoztatás az előzetes hatásvizsgálat eredményéről***

1. **A jogszabály megalkotásának szükségessége**

A jogszabályi változások követése a helyi rendeletben, elsősorban a szociális vetítési alap meghatározásra történő változás miatt.

1. **A rendelet társadalmi, gazdasági és költségvetési hatásai**

Jelentős önkormányzati költségvetési hatással nem jár.

1. **A rendelet környezeti, és egészségi hatásai**

A rendelet alkotása nem jár környezeti hatással.

1. **A rendelet alkalmazásához szükséges személyi, szervezeti, tárgyi és pénzügyi feltételek**

A személyi, szervezeti feltételek rendelkezésre állnak.

1. **A rendelet adminisztratív terheit befolyásoló hatásai**

A rendelet az adminisztratív terheken nem változtat, viszont a mellékletek változása miatt azok közzététele feladat.

1. **A jogalkotás elmaradásának várható következményei**

Törvényességi észrevétel.

Balatonberény, 2023. 01. 19.

Mestyán Valéria sk.

címzetes főjegyző